ซีนายา

ซีนายา (โรมาเนีย: Sinaia, ออกเสียง: [siˈnaja]) เป็นเมืองและสถานตากอากาศภูเขาในเทศมณฑลปราฮอวา ประเทศโรมาเนีย ตั้งอยู่ในภูมิภาคทางประวัติศาสตร์มูเตนียา ชื่อของเมืองตั้งตามอารามซีนายาซึ่งสร้างขึ้นในปี 1695 ชื่อของอารามซีนายามาจากชื่อของเขาซีไนในพระคัมภีร์ไบเบิล พระเจ้าการอลที่ 1 แห่งโรมาเนียได้ทรงสร้างตำหนักฤดูร้อนที่ซีนายาในปลายศตวรรษที่ 19 ซึ่งก็คือปราสาทเปเลช ซีนายาตั้งอยู่ห่างจากปลอเยชต์ 65 กิโลเมตร (40 ไมล์) และห่างจากบราชอฟ 48 กิโลเมตร (30 ไมล์) ในพื้นที่เขาของหุบเขาลุ่มแม่น้ำปราฮอวา ทางตะวันออกติดกันกับทิวเขาบูเชจ ความสูงของเมืองจากระดับน้ำทะเลอยู่ที่ 767 ถึง 860 เมตร (2,516 ถึง 2,822 ฟุต) เมตรโดยเฉลี่ย ซีนายาเป็นเมืองตากอากาศที่สำคัญแห่งหนึ่งของโรมาเนีย จากเมืองซีนายามีกระเช้าลอยฟ้าเชื่อมต่อไปยังทิวเขาบูเชจและยังมีทิวเขาบายูเป็นอีกแหล่งท่องเที่ยวสำคัญ ซีนายายังมีทางลาดสกีรวม 16 จุด และทางสำหรับจักรยานไต่เขา 4 เส้นทาง อ้างอิง